মুখ্যমন্ত্রী (যুক্তরাজ্য)
যুক্তরাজ্যে মুখ্যমন্ত্রী (ইংরেজি: first minister) বলতে রাষ্ট্রের চারটি দেশের তিনটির (স্কটল্যান্ড, ওয়েলস ও উত্তর আয়ারল্যান্ড) সরকারপ্রধানদের বোঝায়। এছাড়া বাংলায় "মুখ্যমন্ত্রী" বলতে যুক্তরাজ্যের তিনটি নির্ভরশীল অঞ্চলের (আইল অব ম্যান, জার্সি ও সেন্ট হেলেনা) সরকারপ্রধানদেরও বোঝাতে পারে, ইংরেজিতে যাঁরা "চিফ মিনিস্টার" (chief minister) নামে পরিচিত। যুক্তরাজ্যের বিকেন্দ্রীভূত সরকারের মুখ্যমন্ত্রীগণ সংশ্লিষ্ট দেশের আইনসভা দ্বারা মনোনীত হন এবং ব্রিটিশ রাজশাসকের দ্বারা দাপ্তরিকভাবে নিযুক্ত হন। কোনো বিকেন্দ্রীকৃত সরকারের মুখ্যমন্ত্রী ঐ সরকারের মন্ত্রিসভার সদস্য ও কনিষ্ঠ মন্ত্রীদের নিয়োগ করেন। তিনি সরাসরি সংশ্লিষ্ট আইনসভার কাছে দায়বদ্ধ।